Diari Oficial de la Generalitat Valenciana


Sumari del DOGV 4605, del 10-10-2003 (2003/10159)

ORDE de 31 de juliol de 2003, de la Conselleria de Cultura, Educació i Esport, per la qual es crea una Secció d'Educació Secundària Obligatòria a Benilloba.
------------------------------------------------------------------------------------------------------------------------------------------------------------

### Dades del document

Número de DOGV
:   4605

Data del DOGV
:   10-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/10561


Data del document
:   31-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Benilloba
    * ensenyament públic
    * centre d'ensenyament

ORDE de 31 de juliol de 2003, de la Conselleria de Cultura, Educació i Esport, per la qual es crea una Secció d'Educació Secundària Obligatòria a Benilloba. [2003/X10515]
  
A partir dels estudis de planificació educativa, efectuats per la Conselleria de Cultura, Educació i Esport, es conclou la necessitat de crear a Benilloba un centre nou per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu.
  
El centre d'Educació Secundària previst, i identificat amb el codi provisional 03N00046, es va configurar amb 4 unitats d'Educació Secundària Obligatòria.
  
Per a albergar el citat centre docent, la Societat Mercantil de Construccions i Infraestructures Educatives, SA (CIEGSA), ha gestionat la construcció d'un edifici escolar nou en el mateix recinte del Col·legi Públic Mare de Déu dels Dolors.
  
La disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/97, de 2 de setembre, del Govern Valencià (DOGV de 8.9.1997), configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura, Educació i Esport per a la creació i supressió d'estos centres.
  
L'Ajuntament de Benilloba ha manifestat el seu posicionament favorable a la creació del centre, en compliment del que establix el punt tercer de l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària a la Comunitat Valenciana (DOGV de 20.08.1998).
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Pare Arques de Cocentaina, codi 98270437, el centre docent següent:
  
Província: Alacant
  
Localitat: Benilloba
  
Denominació: Secció de l'Institut d'Educació Secundària Pare Arques, a Benilloba
  
Codi: 70186607
  
Adreça: C/ La Comarca, núm. 1
  
Composició: 4 unitats de Educació Secundària Obligatòria
  
Capacitat: 120 llocs escolars
  
Segon
  
1. El centre iniciarà les seues activitats el curs acadèmic 2003/2004 i oferirà matrícula per a cursar Educació Secundària Obligatòria.
  
2. El centre impartirà el programa d'educació bilingüe d'Ensenyança en Valencià (PEV).
  
Tercer
  
El director territorial de Cultura i Educació d'Alacant nomenarà l'equip directiu del centre, conforme al que establix l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General d'Ensenyament podrà modificar els programes d'educació bilingüe que s'implanten en esta orde. Així mateix, determinarà i gestionarà els fons necessaris per a la posada en funcionament i manteniment del centre i el dotarà de l'equipament i el material didàctic necessaris. Amb este fi, la Direcció Territorial de Cultura i Educació d'Alacant efectuarà la proposta oportuna i raonada.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les Direccions Generals de Personal Docent, de Règim Econòmic, i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i el desenrotllament del que disposa la present orde.
  
Segona
  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2003.
  
València, 31 de juliol de 2003
  
El conseller de Cultura, Educació i Esport,
  
ESTEBAN GONZÁLEZ PONS